
Նախաբան 

Հայաստանի Արդյունահանող ճյուղերի թափանցիկության նախաձեռնության (ԱՃԹՆ) գործունեությունը ոչ ստանդարտ բնույթ է ունեցել ողջ  2025 թվականի ընթացքում: Հիմնական առանձնահատկությունն այն էր, որ 2018 թվականից ի վեր, ԱՃԹՆ Ստանդարտի կիրառումն  իրականացվել է ֆինանսավորող սահմանափակ միջոցների պայմաններում,  քանի որ  Համաշխարհային բանկի  կողմից տրված նպատակային դրամաշնորհի ժամկետն ավարտվել էր 2024թ. դեկտեմբերի 31-ին, իսկ ՀՀ բյուջեում ԱՃԹՆ ներդրման համար նպատակային միջոցներ էին նախատեսվել միայն 2023-2024թթ. ազգային զեկույցի պատրաստման, ԱՃԹՆ քարտուղարության պահպանման և երկրի անդամակցության  վճարի մասով:  
Այս ոչ սովորական իրավիճակը ցուցադրեց, մի կողմից այն, որ Հայաստանում ԱՃԹՆ ստանդարտի կիրառումը ընթացել է համարյա ինքնաշխատ եղանակով, քանի որ նախորդ տարիներին ամրագրված ԱՃԹՆ գործընթացների  ինստիտուցիոնալացումը թույլ տվեց երկրին՝  օրենսդրական մակարդակով, առանց լրացուցիչ ֆինանսական միջոցների` հավաքագրել և ապահովել ԱՃԹՆ Ստանդարտով բացահայտման ենթակա տվյալների և տեղեկությունների առկայությունը, որոնք արդեն զեկույցի տեսքով տարվա վերջում հրապարակվեցին: Մյուս կողմից, հանքարդյունաբերության ոլորտում թափանցիկության և հաշվետվողականության սկզբունքների ամրապնդման, ոլորտում ԱՃԹՆ տվյալների օգտագործման և մասնակցային կառավարման մակարդակը բարձրացնելու, մասնակիցների կարողությունները հզորացնելու հնարավորությունները ամբողջությամբ չօգտագործվեցին:
Չնայած այս  հանգամանքին, ԲՇԽ–ի և ազգային քարտուղարության գործունեությունն ընթացել է Ստանդարտի պահանջներով կանխորոշված աշխատանքների շրջանակներում: Մասնավորապես.
հոկտեմբերի 30–ին կայացած ԲՇԽ ընդլայնված նիստի[footnoteRef:1] ժամանակ խորությամբ անդրադարձ է կատարվել հանքարդյունաբերության ռազմավարության միջոցառումների իրականացման ընթացքի մասին զեկույցին, բազմաշահառու խմբի քաղաքացիական խմբակցության կողմից առաջ քաշված մի շարք հրատապ հարցերին և ԱՃԹՆ Ստանդարտի ներդրման հետ կապված այլ ծրագրային հարցերին: Ի շարունակություն նիստի ժամանակ ամրագրված հանձնարարականների՝ նոյեմբեր և դեկտեմբեր ամիսներին  կազմակերպվել են հանդիպումներ և աշխատանքային քննարկումներ՝ նոր օրենսդրական նախաձեռնությունների, միջգերատեսչական համագործակցության ամրապնդման և ոլորտի կարգավորման հետագա բարելավման հարցերով,  մասնավորապես,  հանքարդյունաբերության ոլորտում հողօգտագործման իրավունքների տրամադրման գործընթացների վերաբերյալ։  [1:  https://www.eiti.am/hy/agenda-protocols-other-related-documents] 

կազմվել և տարվա վերջին հրապարակվել է ԱՃԹՆ 2023-2024թթ. 6-րդ ազգային զեկույցը, որը համակողմանիորեն ներկայացրեց հաշվետու 2 տարիների ընթացքում ոլորտի վերաբերյալ Ստանդարտով պահանջվող տվյալներն ու տեղեկությունները:
2025 թվականի կարևորագույն իրադարձությունն էր Հայաստանի կառավարության հրավերքով նոյեմբերի 19-20-ը Երևանում անցկացված ԱՃԹՆ Խորհրդի 64-րդ նիստը[footnoteRef:2], ինչպես նաև դրան նախորդած Opening Extractives ծրագրի հնգամյա արդյունքների ամփոփման 2-օրյա միջազգային աշխատաժողովը։ Առաջին անգամ էր Հայաստանը  հյուրընկալում ԱՃԹՆ միջազգային համայնքի նման բարձր մակարդակի հանդիպում, որին մասնակցեցին անդամակից երկրների և գործընկեր ընկերությունների ու միջազգային կառույցների ավելի քան 120 ներկայացուցիչ:  Քառօրյա հանդիպումների օրերին  ԱՃԹՆ Խորհրդի նախագահ Հելեն Քլարկին և գործադիր տնօրեն Մարկ Ռոբինսոնին ընդունել է ՀՀ վարչապետ Ն.Փաշինյանը: ԱՃԹՆ ղեկավարության հետ առանձնազրույց է ունեցել նաև ՀՀ փոխվարչապետ, ԲՇԽ նախագահ  Տ.Խաչատրյանը:  [2:  https://www.eiti.am/hy/%D5%86%D5%B8%D6%80%D5%B8%D6%82%D5%A9%D5%B5%D5%B8%D6%82%D5%B6%D5%B6%D5%A5%D6%80/2025/11/24/64/170/] 

Երկրի կառավարության հետ ունեցած այս հանդիպումների ժամանակ Հելեն Քլարկը և Մարկ Ռոբինսոնը իրենց երախտագիտությունը հայտնեցին Հայաստանի կառավարությանը ՝ Խորհրդի նիստը Երևանում հյուրընկալելու,  հյուրերի ընդունելությունն ու միջոցառումների անցկացումը  բարձր մակարդակով կազմակերպելու համար: Եւ ինչպես նշեց Մարկ Ռոբինսոնը եզրափակիչ պաշտոնական ընթրիքի ժամանակ՝ «մեր կարծիքով Երևանում անցկացված Խորհրդի նիստը լավագույնն էր մինչ այժմ անցկացված նմանատիպ հավաքներից և այն, պարզապես, ֆանտաստիկ էր կազմակերպված»: 
ԱՃԹՆ միջազգային խորհրդի նիստի անցկացումը Հայաստանում ունեցավ  մի շարք  դրական հետևանքներ, մասնավորապես. Հայաստանը դիրքավորվեց որպես բաց և թափանցիկ կառավարման սկզբունքները տնտեսության և հանրային  կյանքի վրա կիրառող և արդյունքներ ցուցադրող երկիր, օգտագործելով ԱՃԹՆ-ի համայնքում Հայաստանի գրաված առաջատար դիրքը՝ մեր երկրի միջազգային գործընկերներին ցուցադրվեց, որ  Հայաստանի կառավարության որդեգրած բաց և թափանցիկ կառավարման սկզբունքները իրական արտացոլում ունեն, մեծացավ Հայաստանի հեղինակությունը՝ որպես ԱՃԹՆ անդամակից երկրի և բիզնես ֆորում անցկացնողի: Այս միջոցառման լրացուցիչ արդյունքներից էին նաև հանքարդյունաբերության ոլորտում հայտնի և կայացած միջազգային հեղինակավոր կազմակերպությունների պատասխանատու անձանց հետ  անմիջական հանդիպումները՝  գործնական և մասնագիտական կապերի  տեսանկյունից:
2025թ. նախատեսված աշխատանքային միջոցառումների կատարման ընթացքի մասին ավելի մանրամասն ներկայացվում է ստորև: Աշխատանքների կատարումը նկարագրված է ըստ 2025-2026թթ. Աշխատանքային ծրագրում սահմանված նպատակների ներքո կատարված միջոցառումների բաշխման և սահմանված կատարման ժամկետների:


1. Հասանելի և արդիական տեղեկատվության ապահովում
Միջոցառումներ 1-7

Հայաստանի ԱՃԹՆ-ի կայքը շարունակել է մնալ որպես տեղեկատվության տարածման և դրա հասանելիության ապահովման հիմնական միջոց:  Կայքի բովանդակությունը   պարբերաբար թարմացվել է՝ մասնավորապես տարվա ընթացքում հրապարակվել են նյութեր  հանքարդյունաբերության ոլորտի իրական շահառուների բացահայտան, տվյալների օգտագործման, ինչպես նաև բազմաշահառու խմբի գործունեության վերաբերյալ։ Օտարալեզու օգտվողների համար կայքի կարևոր տեղեկատվությունը թարգմանվել է նաև անգլերեն:
2025 թվականի ընթացքում կայքում հրապարակվել է ԱՃԹՆ-ի ընթացիկ գործունեությունը լուսաբանող 7  նորություն[footnoteRef:3]։ Տեղեկատվության տարածման շրջանակում կիրառվել են նաև տարբեր հաղորդակցման գործիքներ, ի դեմս Facebook[footnoteRef:4] և YouTube[footnoteRef:5]  ցանցերում Հայաստանի ԱՃԹՆ-ի էջերի։ [3:  https://www.eiti.am/hy/Նորություններ ]  [4:  https://www.facebook.com/EITIArmenia/  ]  [5:  https://www.youtube.com/channel/UCx_9yOLmQCj_rwy2wYgRh6A  ] 

Հայաստանի ԱՃԹՆ-ի լուսաբանման, իրազեկման և արդեն միջազգային հանրայնացման համար կարևոր նշանակություն է ունեցել 2025թ. նոյեմբերի 19-20-ը Երևանում կայացած  Արդյունահանող ճյուղերի թափանցիկության նախաձեռնության (ԱՃԹՆ) Խորհրդի 64-րդ նիստը[footnoteRef:6] և դրան նախորդած 2-օրյա միջազգային աշխատաժողովը։ Այդ իրադարձությունը համախմբել էր աշխարհի տարբեր երկրների ավելի քան 120 մասնակիցների՝ ԱՃԹՆ անդամ երկրների ներկայացուցիչների, Խորհրդի անդամների, միջազգային գործընկեր կազմակերպությունների ու դոնոր երկրների պատվիրակությունների, ինչպես նաև Հայաստանի ԲՇԽ-ի անդամներին և ԱՃԹՄ տեղական համայնքի ներկայացուցիչներին։  [6: https://www.eiti.am/hy/%D5%86%D5%B8%D6%80%D5%B8%D6%82%D5%A9%D5%B5%D5%B8%D6%82%D5%B6%D5%B6%D5%A5%D6%80/2025/11/24/64/170/ ] 

Մինչև Խորհրդի նիստը, նոյեմբերի 17–18-ին անցկացվեց Opening Extractives ծրագրի հնգամյա արդյունքների ամփոփման միջազգային աշխատաժողովը, որին մասնակցում էին շուրջ 60 մասնակից 20-ից ավելի երկրներից, այդ թվում Հայաստանի ԱՃԹՆ-ի ԲՇԽ անդամներ, պետական լիազոր մարմինների և քաղաքացիական ընդլայնված հասարակության ներկայացուցիչներ։ 
Աշխատաժողովի մասնակիցներին ողջունեց ՀՀ ՏԿԵՆ փոխնախարար Ասատուր Վարդանյանը, որն ընդգծեց Հայաստանի առաջընթացը շահառուների իրական սեփականատերերի (ԻՇ) թափանցիկության և լիցենզավորման գործընթացներում տվյալների օգտագործման ինտեգրման ուղղությամբ։ Աշխատաժողովի հայ մասնակիցների պրեզենտացիաները և պանելային քննարկումների ժամանակ արտահայտած մտքերը մեծ հետաքրքրության արժանացան մասնակիցների կողմից;  
[bookmark: _ftnref1]Խորհրդի նիստի՝ Երևանում անցկացնելու նշանակությունը ընդգծվեց նիստի առաջին օրը՝ նոյեմբերի 19-ին, երբ ԱՃԹն Խորհրդի նախագահ  Հելեն Քլարկին և գործադիր տնօրեն Մարկ Ռոբինսոնին ընդունեց ՀՀ վարչապետ Նիկոլ Փաշինյանը[footnoteRef:7]։ Ինչպես նշված է պաշտոնական հաղորդագրությունում, ՀՀ վարչապետը կարևորել է ԱՃԹՆ-ի դերը Հայաստանի հանքարդյունաբերության ոլորտի բարեփոխումներում և տվյալների ամբողջական ու բաց կառավարաման քաղաքականության իրականացման մեջ։ [7:  https://www.primeminister.am/hy/press-release/item/2025/11/19/Nikol-Pashinyan-meeting/] 

Նոյեմբերի 19-ին, ԱՃԹՆ Խորհրդի նիստի բացմանը ողջույնի խոսքով հանդես է եկել ՀՀ փոխվարչապետ, Հայաստանի ԲՇԽ նախագահ Տիգրան Խաչատրյանը՝ ընդգծելով Հայաստանի դերը ԱՃԹՆ միջազգային համայնքում։ Նա իր խոսքում, մասնավորապես նշեց հետևյալը.
 «Այժմ մեր նպատակը տնտեսական ցուցանիշների բարելավմանը զուգահեռ պատասխանատու, բնապահպանորեն անվտանգ և սոցիալապես արդար ոլորտի ձևավորումն է, ինչն առանձնակի կարևորություն է ձեռք բերում էներգետիկ անցմանը զուգահեռ բնական ռեսուրսների, մասնավորապես՝ գունավոր և հազվագյուտ մետաղների նկատմամբ աճող պահանջարկի համատեքստում։ Այս նպատակին է ծառայում 2023 թվականին ընդունված՝ Հայաստանի Հանրապետության հանքարդյունաբերության զարգացման ռազմավարությունը։ Այն ոչ միայն ամրագրում է ԱՃԹՆ անդամակցությունը որպես հանքարդյունաբերության կառավարման համակարգի անբաժանելի մաս, այլև առաջնային է համարում տվյալների բաց, համակարգված և թվային կառավարման միջոցով ԱՃԹՆ ստանդարտի պահպանումն ու ընդլայնումը՝ որպես սոցիալ-տնտեսական զարգացման կարևոր գործիք։»
 Նույն օրը տեղի ունեցավ նաև առանձնազրույց Տիգրան Խաչատրյանի, Հելեն Քլարկի և Մարկ Ռոբինսոնի միջև։ Կողմերը բարձր գնահատեցին Հայաստանի առաջընթացը ԱՃԹՆ Ստանդարտի ներդրման ուղղությամբ՝ առանձնացնելով իրական շահառուների թափանցիկությունը, լիցենզավորման տվյալների հրապարակումը և օրենսդրական բարեփոխումները, ինչպես նաև քննարկեցին հետագա քայլերը հանքարդյունաբերության նոր ռազմավարության շրջանակում։
Նոյեմբերի 17-ին՝ Խորհրդի նիստից առաջ, տեղի ունեցավ ԱՃԹՆ գործադիր տնօրեն Մարկ Ռոբինսոնի գլխավորած կլոր սեղան քննարկումը Հայաստանի հանքարդյունաբերական համայնքի և ԲՇԽ–ի բիզնես խմբակցության ներկայացուցիչների հետ։ Քննարկման առանցքում ԻՇ տվյալների կիրառումն էր՝ լիցենզավորման և իրավական համապատասխանության գործընթացներում։
Առանձին ձևաչափով՝ նոյեմբերի 18-ին կայացավ նաև քննարկում Հայաստանի ԱՃԹՆ քաղաքացիական հասարակության ընդլայնված խմբակցության անդամների և ԱՃԹՆ միջազգային քարտուղարության Եվրոպական տարածաշրջանի պատասխանատուների հետ, որտեղ շեշտադրվեց խմբակցության մասնակցային դերի ամրապնդումը, հրապարակվող տվյալներից բխող վերահսկողական մեխանիզմների կարևորությունը և համագործակցության խորացումը։ 
Նոյեմբերի 19-ի երեկոյան ՀՀ կառավարության անունից տրվել է պաշտոնական ընթրիք-ընդունելություն՝ ԱՃԹՆ Խորհրդի նիստի անդամների և դիտորդների պատվին։
Ընդունելության ժամանակ ԱՃԹՆ գործադիր տնօրեն Մարկ Ռոբինսոնը շնորհակալություն հայտնեց ՀՀ կառավարությանը և ԱՃԹՆ ազգային քարտուղարությանը՝ քառօրյա միջոցառումների հրաշալի կազմակերպման, աշխատանքային արդյունավետ միջավայրի և ստեղծված կառուցողական մթնոլորտի համար․
Հյուրերն ընդգծեցին Հայաստանի բացառիկ հյուրընկալությունը, միջոցառումների բարձր կազմակերպչական մակարդակը և Խորհրդի նիստի արդյունավետ օրակարգը, որը նպաստեց ակտիվ քննարկումներին և նոր համագործակցությունների ձևավորմանը։
Տարվա այլ իրադարձություններից էր  նաև ԱՃԹՆ միջազգային կայքում հրապարակված կարևոր նշանակություն ունեցող հոդվածը[footnoteRef:8], որը ներկայացնում էր Հայաստանի առաջընթացը շահառու սեփականատիրության թափանցիկության ոլորտում: Հոդվածում ընդգծվում էր, որ իրականացված բարեփոխումների շնորհիվ Հայաստանը դարձել է առաջատար օրինակ այլ երկրների համար։ Նկարագրված է, որ 2023 թվականին ստեղծվել է միասնական առցանց ռեգիստր, որտեղ ներառված են ավելի քան 120.000 իրավաբանական անձանց տվյալներ, և դա նպաստում է վերահսկողության և հակակոռուպցիոն մեխանիզմների ուժեղացմանը։ Հոդվածում ներկայացված են նաև երկրի հիմնական բարեփոխումները՝ օրենսդրության համապատասխանեցում միջազգային ստանդարտներին, տվյալների թվայնացում և հասանելիության բարձրացում, ինչպես նաև շահառուների բացահայտման հստակ շեմերի սահմանում տարբեր ոլորտներում։ [8:  https://eiti.org/impact-story/armenia-model-economy-wide-beneficial-ownership-transparency ] 



2. Հաշվետվողականության և հանրային վերահսկողության բարձրացում, կոռուպցիոն ռիսկերի նվազեցում

2.1. Հայաստանի ԱՃԹՆ-ի անդամակցության կարգավիճակի պահպանում
Միջոցառումներ 8-27

Տարվա բացթողումներից է հանդիսացել աշխատանքային խմբերի չձևավորման հանգամանքը, և նման խմբերի կողմից իրավական, ընթացակարգային և ինստիտուցիոնալ բացերի վերացման ուղղությամբ աշխատանքների բացակայությունը: Ոլորտի իրավական դաշտի ընթացիկ փոփոխություններն ընթացել են կառավարության ֆունկցիոնալ աշխատանքային պարտականությունների շրջանակում, որոնց համառոտ ցուցակը բերվում է սույն հաշվետվության համապատասխան բաժնում: 
Հաշվի առնելով վերը նշված ԱՃԹՆ Խորհրդի նիստի նշանակությունը,  բազմաշահառու խմբի (ԲՇԽ) նախագահ, ՀՀ փոխվարչապետ Տ. Խաչատրյանի կողմից 25.04.2025թ.ընդունվել է որոշում[footnoteRef:9] ԱՃԹՆ միջազգային խորհրդի նիստի կազմակերպման և անցկացման նպատակով միջգերատեսչական աշխատանքային խումբ ստեղծելու և դրա կազմը հաստատելու մասին: Նշված խմբի կազմում, ի թիվս այլոց, ընդգրկվել են ԲՇԽ-ի կառավարության խմբակցությունը ներկայացնող անդամներ և ԱՃԹՆ քարտուղարության ղեկավարը:  Այդ խմբի աշխատանքների արդյունքում կազմակերպչական և բովանդակային բարձր մակարդակով անցկացվել է ԱՃԹՆ Խորհրդի երևանյան նիստը: Նիստի օրերին ԱՃԹՆ գործադիր տնօրենի հետ առանձին աշխատանքային քննարկումներ են ունեցել ԲՇԽ-ի կառավարության խմբակցության անդամներ՝ Տարածքային կառավարման և ենթակառուցվածքների նախարարի տեղակալ Ասատուր Վարդանյանը, Շրջակա միջավայրի նախարարի տեղակալ Արա Մկրտչյանը, Արդարադատության նախարարի տեղակալ Գևորգ Մկրտչյանը: Նշված հանդիպումները ունեցել են նաև ԱՃԹՆ-ում Հայաստանի անդամակցության ամրապնդմանն ուղղված  նշանակություն:  [9:  https://www.arlis.am/hy/acts/206430/latest] 

2025թ. ապրիլի 15-ին զգալիորեն թարմացվել է ԲՇԽ-ի կառավարության խմբակցության կազմը: Խմբակցության նորընտիր հիմնական անդամներ են դարձել ՏԿԵՆ փոխնախարարներ Ասատուր Վարդանյանը, Վարդան Կոստանյանը(մինչև 11.09.2025թ.), ՇՄՆ փոխնախարար Արա Մկրտչյանը, Արդարադատության փոխնախարար Գևորգ Քոչարյանը, ՊԵԿ նախագահի տեղակալ Համլետ Սահակյանը։
2025թ. ողջ ընթացքում Հայաստանի ԱՃԹՆ քարտուղարությունը կազմված է եղել  միայն քարտուղարության ղեկավարից, քանի որ հունվարի 10-ից՝ այլ աշխատանքի անցնելու կապակցությամբ, քարտուղարության կազմից դուրս է եկել փորձագետ Անահիտ Անոյանը: Քարտուղարության ղեկավարն ապահովել է ԱՃԹՆ ներդրման նախասահմանված ընթացիկ աշխատանքներն ու տարվա գլխավոր մարտահրավերը՝ ԱՃԹՆ միջազգային  Խորհրդի երևանյան նիստի հարթ ու բարձր մակարդակով կազմակերպումը:   
2025 թվականի հոկտեմբերի 30-ին կայացել է ԲՇԽ նիստ[footnoteRef:10], որը չնայած հանդիսացավ այդ տարվա միակ նիստը (ԲՇԽ-ի Աշխատակարգով սահմանված 3-ի փոխարեն), իր բովանդակությամբ և քննարկված հարցերի շրջանակով հանդիսացավ 3 ժամից ավել տևած ծավալուն քննարկում: Նիստը որոշակիորեն հարթեց ԲՇԽ-ի խմբակցությունների, մասնավորապես քաղաքացիական հասարակության խմբակցության, մտավախությունները՝ կապված ԲՇԽ-ի հարթակի արդյունավետության և դրանում խմբակցության մասնակցության նպատակահարմարության վերաբերյալ:  [10:  https://www.eiti.am/hy/agenda-protocols-other-related-documents] 

 Նիստի օրակարգում քաղաքացիական խմբակցության պահանջով ներառվել էր ՏԿԵՆ-ի  զեկույցը հանքարդյունաբերության ոլորտի ռազմավարության իրականացման ընթացքի մասին: Զեկույցը ներկայացրեց փոխնախարար Ա.Վարդանյանը, որով ներկաները տեղեկացան ռազմավարությամբ  մինչև 2025թվականը նախատեսված իրականացված և ընթացքում գտնվող  միջեցառումների մասին, այդ թվում՝ երկրաբանական տվյալների թվայնացման և միջազգային ստանդարտների ներդրման ուղղությամբ։ Նիստի ժամանակ քննարկվել են մի շարք հարցեր կապված քաղաքացիական հասարակության մասնակցության ապահովման, ՇՄԱԳ օրենսդրության շուրջ հաղորդակցության բացերի, ինչպես նաև ակտիվիստների նկատմամբ ներկայացված դատական հայցերի վերաբերյալ մտահոգությունները։ 
Այս հարցերի շուրջ քննարկումների կազմակերպումը ցույց են տալիս, որ ԲՇԽ հարթակը շարունակում է ծառայել որպես խնդիրների բացահայտման և լուծումների որոնման կարևոր գործիք։ Հատկանշական է, որ նիստի ընթացքում բոլոր շահագրգիռ կողմերը վերահաստատեցին ԲՇԽ– ի գործունեության անհրաժեշտությունը, և դրա դերը ԱՃԹՆ գործընթացում։ Նշվեց, որ հարթակի պասիվությունը կարող է բացասաբար անդրադառնալ Հայաստանի անդամակցության վրա, քանի որ ԲՇԽ–ի արդյունավետ աշխատանքը հանդիսանում է ԱՃԹՆ չափանիշների հիմնարար պահանջներից մեկը։ 
2025 թվականի դեկտեմբերի 12-ին կայացել է աշխատանքային հանդիպում[footnoteRef:11], որը կազմակերպվել էր Տարածքային կառավարման և ենքակառուցվածքների նախաձեռնությամբ՝ ի կատարումն ԲՇԽ-ի՝ հոկտեմբերի 30–ի նիստի ընթացքում տրված հանձնարարականի։ Հանդիպման ընթացքում քննարկվել է հողօգտագործման իրավունքի տրամադրման և հողերի ձեռքբերման ընթացակարգերի պարզեցմանը վերաբերող օրենսդրական նախագծի փաթեթ, որի վերաբերյալ նախապես մտահոգություններ էին ներկայացվել ինչպես քաղաքացիական հասարակության, այնպես էլ ընդերքօգտագործողների խմբակցությունների կողմից։ Քննարկման շրջանակներում պետական մարմինների ներկայացուցիչները ներկայացրել են առաջարկվող փոփոխությունների նպատակներն ու հիմնավորումները, որից հետո տեղի են ունեցել բովանդակային քննարկումներ շահագրգիռ բոլոր կողմերի մասնակցությամբ։ Արդյունքում կողմերը պայմանավորվել են իրենց վերջնական առաջարկությունները գրավոր ներկայացնել նախարարությանը՝ հետագա դիտարկման և օրենսդրական նախաձեռնության մեջ հնարավոր ներառման նպատակով։ [11:  https://www.eiti.am/hy/%D5%86%D5%B8%D6%80%D5%B8%D6%82%D5%A9%D5%B5%D5%B8%D6%82%D5%B6%D5%B6%D5%A5%D6%80/2025/12/19/%D4%B1%D5%B7%D5%AD%D5%A1%D5%BF%D5%A1%D5%B6%D6%84%D5%A1%D5%B5%D5%AB%D5%B6%20%D6%84%D5%B6%D5%B6%D5%A1%D6%80%D5%AF%D5%B8%D6%82%D5%B4/171/] 

2025թ.ընթացքում ԲՇԽ-ի այլ հանդիպումներ տեղի չեն ունեցել, անդամների միջև  անհրաժեշտ հաղորդակցությունն ու  համաձայնեցման ենթակա  հարցերի քննարկումները տեղի են ունեցել էլեկտրոնային կապի միջոցներով: 
1-ին եռամսյակին իրականացվել է նաև 2025թ. Հայաստանի տարեկան անդամավճարի փոխանցումը ԱՃԹՄ միջազգային քարտուղարությանը: 



2.2. ԱՃԹՆ-ի ստանդարտին համապատասխան ԱՃԹՆ-ի զեկույցի կազմում
Միջոցառում 28-35

2025 թվականի սեպտեմբերի 16-ին Հայաստանի բազմաշահառու խումբը ընդունել է որոշումներ, որոնք սահմանում են Հայաստանի արդյունահանղ ճյուղերի թափանցիկության նախաձեռնության 6-րդ ազգային զեկույցի՝ 2023-2024 թվականների հաշվետու ժամանակահատվածի կազմման շրջանակը, բովանդակությունը և մեթոդաբանությունը։[footnoteRef:12] [12:  https://www.eiti.am/file_manager/EITI%20Documents/Minutes/msg-decision-2023-2024-EITI-report.pdf ] 

Ընդունված որոշումների հիման վրա կազմվել է ԱՃԹՆ–ի 6-րդ ազգային զեկույցի տեխնիկական առաջադրանքը, որը սեպտեմբերի 18-ին էլեկտրոնային եղանակով հաստատվել է ԲՇԽ-ի կողմից և փոխանցվել է Տարածքային կառավարման և ենթակառուցվածքների նախարարություն՝ ընդունված գնումների կարգով զեկույցը մշակող խորհրդատվական ընկերություն ընտրելու համար: Գնման գործընթացը համակարգելու համար ՏԿԵՆ-ի կողմից  կազմվել է ընտրական հանձնաժողովը՝ փոխնախարար, ԲՇԽ անդամ Ա.Վարդանյանի գլխավորությամբ: Մրցույթի արդյունքում ընտրվել է Գրանտ Թորնթոն ընկերությունը՝ որպես Զեկույցի կազմման Սուբյեկտ/Անկախ ադմինիստրատոր/:
Գրանտ Թորնթոն ընկերության, ինչպես նաև բոլոր շահագրգիռ կողմերի արդյունավետ աշխատանքի շնորհիվ հաջողվեց ԱՃԹՆ 2023-2024թթ. Զեկույցը[footnoteRef:13] հրապարակել ժամանակին, մինչև Ստանդարտով սահմանված վերջնաժամկետը՝ 2025թ. դեկտեմբերի 26-ին, և խուսափել հրապարակմա վերջնաժամկետը երկարաձգելու  խնդրանքով ԱՃԹՆ Խորհրդին դիմելու անհրաժեշտությունից:  [13:  https://www.eiti.am/hy/%D4%B1%D5%A6%D5%A3%D5%A1%D5%B5%D5%AB%D5%B6%20%D5%A6%D5%A5%D5%AF%D5%B8%D6%82%D5%B5%D6%81/2023-2024] 

Համապատասխանորեն՝ 2025թ. ԱՃԹՆ արդեն 7-րդ ազգային զեկույցի տեխնիկական առաջադրանքի կազմումը և զեկույցի մշակման Սուբյեկտի ընտրությունները տեղափոխվեցին 2026 թվական:


2.3. Opening Extractives ծրագրի շրջանակում Իրական շահառուների տվյալների ճշգրության ստուգման գործիքների ներդրում և շահագրգիռ կողմերի կողմից տվյալների օգտագործման կարողությունների հզորացում 
Միջոցառումներ 36-38

Ազգային քարտուղարությոնը պարբերաբար անհրաժեշտ  խորհրդատվություն է տրամադրել այն ընկերություններին, որոնք մինչև  2025թ.-ի փետրվարի 20-ը ԻՇ հայտարարագրեր ներկայացնելու/թարմացնելու պարտավորություն են ունեցել ԻՇ հայտարարագրերի ներկայացման էլեկտրոնային համակարգում[footnoteRef:14] : [14:  https://bo.e-register.am/am/auth] 

2025 թվականի հուլիսի 8-9-ը Երևանում “Opening Extractives” ծրագրի շրջանակներում անցկացվեց “Լիցենզավորման և պայմանագրերի կնքման գործընթացում իրական շահառուների տվյալների օգտագործման” ձեռնարկի փորձարկման աշխատաժողովը[footnoteRef:15], որը կարևոր քայլ էր հանքարդյունաբերության ոլորտում թափանցիկության և հաշվետվողականության ամրապնդման ուղղությամբ։ [15:  https://www.eiti.am/hy/%D5%86%D5%B8%D6%80%D5%B8%D6%82%D5%A9%D5%B5%D5%B8%D6%82%D5%B6%D5%B6%D5%A5%D6%80/2025/07/15/bo-data-using/166/] 

Աշխատաժողովը կազմակերպվել էր միջազգային Open Owenership կազմայերպության նախաձեռնությամբ և անցկացվել էր կազմակերպության փորձագետներ Էմիլի Մանուելի, Ֆիբի Վիլյամսի և Ջուլի Վիալի մասնակցությամբ, ինչպես նաև Հայաստանի ԱՃԹՆ քարտուղարության ղեկավար Հասմիկ Մանուկյանի աջակցությամբ։ Միջոցառմանը մասնակցում էին Հայաստանի մի շարք առանցքային պետական մարմինների ներկայացուցիչներ՝ Տարածքային կառավարման և ենթակառուցվածքների նախարարությունից, Արդարադատության նախարարությունից, Իրավաբանական անձանց պետական ռեգիստրից և Կոռուպցիայի կանխարգելման հանձնաժողովից։ Open Owenership կազմակերպության ներկայացուցիչները նշեցին, որ Հայաստանի ընտրությունը որպես փորձարկման երկիր լիովին արդարացված էր՝ հաշվի առնելով երկրի կոմից արդեն կուտակած առաջադեմ փորձը։ 
Նոյեմբերի 17–18-ին, ԱՃԹՆ Խորհրդի երևանյան նիստի նախօրյակին կայացավ Opening Extractives ծրագրի 5-ամյա արդյունքների ամփոփումը և աշխատաժողով[footnoteRef:16], որին մասնակցեցին Հայաստանի ԱՃԹՆ-ի ԲՇԽ անդամներ, պետական լիազոր մարմինների և քաղաքացիական ընդլայնված հասարակության ներկայացուցիչներ։ Հայաստանի ներկայացուցիչները  ավելի քան 20 երկրներից ժամանած  մոտ 60 ԱՃԹՆ շահառուներին ներկայացրին երկրի անցած ուղին և գրանցած հաջողությունները , որոնք մեծ հետաքրքրություն առաջացրեցին ներկաների մոտ:  [16:  https://www.eiti.am/hy/%D5%86%D5%B8%D6%80%D5%B8%D6%82%D5%A9%D5%B5%D5%B8%D6%82%D5%B6%D5%B6%D5%A5%D6%80/2025/11/24/64/170/] 



3. ԱՃԹՆ-ի տվյալների համակարգված բացահայտումների(ՏՀՊ) ՏՏ համակարգի ստեղծում, ԱՃԹՆ-ի ԲՇԽ-ի և շահառուների կարողությունների հզորացում
Միջոցառումներ 40-47 և 48-51

Նախատեսված ֆինանսական ռեսուրսների բացակայության պատճառով Աշխատանքային ծրագրի այս բաժնում նախատեսված աշխատանքները պետք է կատարվեն 2026-2027 թվականներին:


4. Պատասխանատու հանքարդյունաբերության գործելաոճի ներդրում
Միջոցառումներ 52-53


[bookmark: _GoBack]Աշխատանքային ծրագրի այս բաժնում նախատեսված 52 և 53 միջոցառումները չեն իրականացվել, քանի որ համապատասխան աշխատանքային խումբ չի վերակազմավորվել։ Այս ուղղությամբ աշխատանքները  իրականացվել են  ՀՀ հանքարդյունաբերության ռազմավարության իրականացման աշխատանքների ներքո, որոնց վերաբերյալ ՏԿԵՆ զեկույցը  Բազմաշահառու խմբին ներկայացվեց  2025թ-ի հոկտեմբերի 30-ի նիստի ժամանակ :



Հաշվետու ժամանակահատվածում մետաղական հանքարդյունաբեության ոլորտին վերաբերվող՝ ընդունված կամ ուժի մեջ մտած իրավական ակտերը


Ց Ա Ն Կ
 

	NN
ը/կ
	Իրավական ակտի անվանումը
	Համարը և ամսաթիվը
	հղումը

	1.
	«Հայաստանի Հանրապետության ընդերքի մասին օրենսգրքում լրացումներ և փոփոխություններ կատարելու մասին» օրենք
	13.11.2025թ․
ՀՀ ԱԺ ՀՕ-395-Ն
	https://www.arlis.am/hy/acts/217645  

	2.
	Վարչական իրավախախտումների վերաբերյալ օրենսգրքում փոփոխություն կատարելու մասին» օրենք
	13.11.2025թ․
ՀՀ ԱԺ ՀՕ-396-Ն
	https://arlis.am/hy/acts/217649/latest 

	3.
	«Հանքարդյունաբերության ոլորտի զարգացման ռազմավարությամբ նախատեսված փոփոխությունների իրականացման ժամանակացույցի եվ չափորոշիչների սահմանման նպատակով աշխատանքային խումբ ստեղծելու, դրա կազմը եվ աշխատակարգը հաստատելու մասին» հրաման
	20.05.2025թ. 
ՏԿԵ նախարարի 950-Ա հրաման
	https://mtad.am/search?q=950-%D4%B1 

	4.
	«Հայաստանի Հանրապետության էներգետիկայի եվ բնական պաշարների նախարարի 2011 թվականի դեկտեմբերի 30-ի n 249-ն հրամանում փոփոխություն կատարելու մասին» հրաման
	30.12.2011թ. 
ՀՀ էներգետիկայի և բնական պաշարների նախարարի N 249-Ն հրաման
27.01.2025թ․
ՀՀ ՏԿԵ նախարարի թիվ 05-Ն հրաման
	https://www.arlis.am/hy/acts/202658/latest 

	5.
	«Ազդակիր բնակավայրերի ցանկը սահմանելու մասին» ՀՀ ՏԿԵ նախարարի հրաման
	21.04.2025թ. 
ՏԿԵ նախարարի թիվ 12-Ն հրաման 
	https://www.arlis.am/hy/acts/206381/latest 

	6.
	«Շրջակա միջավայրի վրա ազդեցության գնահատման դրույթների կիրարկման
ուղեցույցները հաստատելու մասին» հրամանում ՀՀ ՇՄ նախարարի հրամանով կատարվել է փոփոխություններ
	25.10.2022թ. 
N369-Ն ՇՄ նախարարի հրաման
03.07.2025թ․ ՇՄ նախարարի N263-Ն հրաման
	https://www.arlis.am/hy/acts/209189 

	7.
	«Հայաստանի Հանրապետության ջրային օրենսգրքում փոփոխություններ և լրացում կատարելու մասին» օրենք
	12.05.2025թ. 
  ՀՕ-102-Ն օրենք
	https://www.arlis.am/hy/acts/207615/latest 

	8.
	«Հայաստանի Հանրապետության ջրային օրենսգրքում փոփոխություններ և լրացումներ կատարելու մասին»  օրենք 
	13.11.2025թ.
ՀՕ-380-Ն օրենք
	https://www.arlis.am/hy/acts/217455/latest 

	9.
	«Թափոնների մասին» օրենքում լրացումներ և փոփոխություններ կատարելու մասին»
	13.11.2025թ.
ՀՕ-372-Ն օրենք
	https://www.arlis.am/hy/acts/217363/latest 

	10.
	«Մթնոլորտային օդի պետական մոնիտորինգի իրականացման, ստացված տվյալների հավաքման, վերլուծության, գնահատման և տեղեկատվության տրամադրման կարգը և մոնիտորինգի ցուցանիշները հաստատելու մասին» որոշում
	25.12.2025թ
Կառավարության 1958-Ն որոշում
	https://www.arlis.am/hy/acts/223417/latest 

	11.
	«Հայաստանի Հանրապետության կառավարության 2024 թվականի սեպտեմբերի 26-ի N 1545-Ն որոշման մեջ լրացում կատարելու մասին» որոշում 
	29.05.2025թ
Կառավարության  N 688-Ն որոշում
	https://www.arlis.am/hy/acts/207659/latest 

	12.
	«Հայաստանի Հանրապետության կառավարության 2023 թվականի օգոստոսի 3-ի N 1332-Ն որոշման մեջ փոփոխություններ և լրացումներ կատարելու մասին» որոշում 
	05․06.2025թ Կառավարության N 740-Ն որոշում
	https://www.arlis.am/hy/acts/207997/latest 

	13.
	«Հայաստանի Հանրապետության կառավարության 2024 թվականի հունվարի 4-ի N 32-Ն որոշման մեջ փոփոխություններ և լրացումներ կատարելու մասին» որոշում 
	20․06.2025թ Կառավարության  N 816-Ն որոշում
	https://www.arlis.am/hy/acts/208522/latest 

	14.
	«Հայաստանի Հանրապետության կառավարության 2006 թվականի դեկտեմբերի 7-ի N 1739-Ն որոշման մեջ փոփոխություն կատարելու մասին» որոշում 
	24․07.2025թ Կառավարության  N 1001-Ն որոշում
	https://www.arlis.am/hy/acts/209812/latest 

	15.
	«Հայաստանի Հանրապետության  կառավարության 2024 թվականի հունվարի 4-ի N 23-Ն որոշման մեջ փոփոխություններ կատարելու մասին» որոշում 
	24․07.2025թ Կառավարության N 1008-Ն որոշում
	https://www.arlis.am/hy/acts/209811/latest 

	16.
	«Մթնոլորտային օդի որակի գնահատման չափանիշների, աղտոտվածության չափման մեթոդների և ստանդարտացված չափման մեթոդների, ինչպես նաև աղտոտվածության չափման կայանների տեղադիրքերի և քանակների միասնական չափանիշների վերաբերյալ կարգը հաստատելու մասին» որոշում 
	07.08․2025թ Կառավարության N 1142-Ն որոշում
	https://www.arlis.am/hy/acts/210675/latest 

	17.
	«Արտադրական կեղտաջրերի նախնական մաքրմանը ներկայացվող պահանջները սահմանելու մասին» որոշում
	14.11․2025թ Կառավարության N 1597-Ն որոշում
	https://www.arlis.am/hy/acts/216519/latest 

	18.
	«Շրջակա միջավայրի նախարարության հիմնական մասնագիտական և աջակցող մասնագիտական կառուցվածքային ստորաբաժանումների, էկոպարեկային ծառայության, համակարգի պետական ոչ առևտրային կազմակերպությունների, փակ բաժնետիրական ընկերության և պետական հիմնարկի գործունեության համակարգումը սահմանելու և շրջակա միջավայրի նախարարի 2025 թվականի մարտի 14-ի N 88-Լ հրամանն ուժը կորցրած ճանաչելու մասին» հրաման 
	29.10.2025թ 
ՇՄ նախարարի N422-Լ հրաման
	http://env.am/storage/files/422-03-2025.pdf 

	19.
	«Մթնոլորտային օդի վրա վնասակար ներգործություն ունեցող պետական հաշվառման ենթակա գործող կազմակերպությունների ցանկը հաստատելու մասին» հրաման
	17.09․2025թ.
ՇՄ նախարարի N354-Լ հրաման
	http://env.am/storage/files/hraman354.pdf 

	20.
	«Շրջակա միջավայրի նախարարի 2020 թվականի օգոստոսի 12-ի N 273-Լ հրամանն ուժը կորցրած ճանաչելու մասին» հրաման
	15.09․2025թ.
ՇՄ նախարարի N351-Լ հրաման
	http://env.am/storage/files/hraman351.pdf 

	21.
	«Շրջակա միջավայրի նախարարի 2022 թվականի հոկտեմբերի 25-ի N369-Ն հրամանում փոփոխություն կատարելու մասին» հրաման
	03.07.2025թ
ՇՄ նախարարի N263-Ն հրաման
	http://env.am/storage/files/263.pdf 

	22.
	«Շրջակա միջավայրի նախարարի 2022թ․ հոկտեմբերի 25-ի N369-Ն փոփոխություններ կատարելու մասին» հրաման 
	12.06․2025թ
ՇՄ նախարարի N228-Ն հրաման
	http://env.am/storage/files/hraman-228.pdf 

	23.
	«Շրջակա միջավայրի նախարարության հիմնական մասնագիտական և աջակցող մասնագիտական կառուցվածքային ստորաբաժանումների, էկոպարեկային ծառայության, համակարգի պետական ոչ առևտրային կազմակերպությունների, փակ բաժնետիրական ընկերության և պետական հիմնարկի գործունեության համակարգումը սահմանելու և շրջակա միջավայրի նախարարի 2024 թվականի մարտի 26-ի N 93-Լ հրամանն ուժը կորցրած ճանաչելու մասին» հրաման
	14.03.2025թ.
ՇՄ նախարարի N88-Լ հրաման
	http://env.am/storage/files/hraman-88.pdf 

